סמל אירלנד

סמל אירלנד מורכב מנבל אירי או נבל קלטי (אירית: Clàrsach), הקרוי גם נבל בריאן בורו בצבע זהב על רקע כחול. הסמל משמש כיום כסמל הרפובליקה של אירלנד. הנבל נבחר בעת יסוד אירלנד החופשית בשנת 1922, אולם הסמל נרשם רשמית רק ב-9 בנובמבר 1945.
ימין|ממוזער|120px| נבל בריאן בורו-נבל טריניטי קולג' ב"חדר הארוך" בספריה העתיקה של טריניטי קולג'. 
ימין|ממוזער|120px|נבל אירי, שדוגמתו מופיעה בסמל
הנבל האירי מזוהה עם אירלנד מאז המאה ה-13 והופיע על מטבעות כבר משנת 1536, בתקופת שלטונו של הנרי השמיני. מקורו של נבל בריאן בורו הוא במאה ה-14, והוא שוכן בספריית הטריניטי קולג', בדבלין. בשל כך הוא נקרא גם נבל טריניטי קולג'. הנבל קרוי על שם בריאן בורו, המלך הנעלה של אירלנד, אך הוא מת כ-400 שנה לפני יצירת הנבל, ואין לו שום קשר אליו.

הסמל מופיע על המטבעות האיריים (גם לאחר המעבר לאירו), הדרכונים וכל המסמכים הממלכתיים.

ראו גם

 נס נשיא אירלנד
 הנס המלכותי של הממלכה המאוחדת

קישורים חיצוניים

קטגוריה:אירלנד: סמלים לאומיים
אירלנד
אירלנד
קטגוריה:נשים באירלנד